Ultima campanie, Manifestul Purcari pentru Neschimbare, este reactia noastra la lumea fast forward in care traim. E acea lume prea-repede-nainte, dominata de tehnologie si viteza. Acel zgomot de fundal in care ne pierdem zi de zi. E si un apel pentru a ne reaminti de adevaratele valori.

Pe langa asta insa, spotul pe care l-am lansat, contine o narativa ascunsa. O narativa paralela, care este la fel de importanta pentru identitatea Purcari: tine de lupta noastra pentru supravietuire in fata a trei embargouri, foarte dureroase, impuse de fosta metropola, de care, din motive istorice, eram foarte dependenti. Si desi intotdeauna ne-am tinut departe de politica si politicieni, inevitabil, am simtit pe propria piele toata splendoarea complexelor geopolitice ale acestora.

Cele trei embargouri, insa – in 2006, 2010 si 2013 – ne-au facut doar mai puternici. De fiecare data, cu cat mai dureroase si mai nedrepte erau interdictiile, cu atat mai mult am ridicat capul si am mers inainte. Am lucrat si mai bine viile, am cules si mai grijuliu strugurii, am stat si mai rabdatori deasupra baricurilor cu vin. Astazi, redescoperind alte 25 de piete in care livram cu mandrie vinurile Purcari, suntem mai puternici ca nicioada. Vorba poetului – “ce e val, ca valul trece”.

Despre asta e si narativa noastra paralela, ascunsa in sase mesaje subtil inserate in spotul manifest. E povestea luptei noastre pentru supravietuire, dar si o metafora pentru intreaga noastra tara, care cu greu, dar se regaseste pe sine intr-o lume noua, in care nu e loc de metropole si embargouri.

1. Embargourile din 2006, 2010, 2013

Anii embargourilor - 2006, 2010, 2013. Nu am putut rata sa-l mentionam si pe omul-simbol din spatele acestor embargouri – Gennady Oniscenko, medicul sanitar sef al Rusiei, un luptator neastamparat pentru sanatatea publica.

2. Distrugerea vinurilor moldovenesti cu buldozerul in 2006

Un cadru din editia de stiri, Canal 1 de la Moscova, din 17 mai 2006. Reportajul complet aici: http://www.1tv.ru/news/world/98430

3. (Re)nascuti in 1827

1827 - o fila noua. In decembrie 2013, la scurt timp dupa embargoul din 11 septembrie, am relansat intreaga gama de vinuri Purcari cu o noua identitate, punand accent pe anul fondarii vinariei – 1827. Era un inceput symbolic, de la zero, pentru vinaria noastra, care marca o noua viata pentru Purcari.

4. Revolutia din Ucraina

Imagini de la protestele contra fostului regim din Ucraina. O referinta necesara la tara vecina, care a luat asupra sa cea mai puternica lovitura in dramaticul joc geopolitic in care suntem prinsi cu totii.

5. Freedom Blend

#freedomblend. A fost mica noastra contributie pentru a celebra curajul si spiritul liber a celor trei tari – Moldova, Ucraina si Georgia, care, stiti voi bine, la moment, au in comun nu doar traditii vitivinicole: http://purcari.md/freedomblend/

6. Keep strong, Moldova

In fine, e sloganul de auto-imbarbatare - intr-o zi foarte grea pentru noi din 11 septembrie 2013, strecurat pe finalul clipului. E si o referinta la miile de mesaje de incurajare pe care le-am obtinut de peste Prut. http://youtu.be/FX2XzEuPO-0 Profitand de ocazie - multumim, Romania!